《尚书荣拜恩命夤疾中辄课恶诗二首以申攀赞》
唐代·徐夤

明公家凿凤凰池，弱冠封侯四海推。富贵有期天授早，

关河多海敕来迟。昴星人杰当王佐，黄石仙翁识帝师。

昨日诏书犹漏缺，未言商也最能诗。

东郊迎入紫泥封，此日天仙下九重。三五月明临阚泽，

百千人众看王恭。旗傍绿树遥分影，马蹋浮云不见踪。

借问乘轺何处客，相庭雄幕卷芙蓉。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。